2030 నాటికి మూడో అతిపెద్ద ఆర్థిక వ్యవస్థగా భారత్!
PNR|
వచ్చే 2030 సంవత్సరానికి భారత్ మూడో అతిపెద్ద ఆర్థిక వ్యవస్థగా అవతరించవచ్చని స్టాండర్డ్ ఛార్టెర్డ్ బ్యాంకు అధికారులు అభిప్రాయపడ్డారు. దీనిపై ఈ బ్యాంకు గ్లోబెల్ హెడ్ (క్లెయింట్ యాక్సెస్ ట్రాన్సెక్షన్ బ్యాంకింగ్) నీల్ లివింగ్‌స్టన్ మాట్లాడుతూ తాము 2030 సంవత్సరంపై దృష్టి కేంద్రీకరించినట్టు తెలిపారు.
వచ్చే రెండు దశాబ్దాల్లో మూడో ఆర్థిక వ్యవస్థగా భారత్, నాలుగో ఆర్థిక వ్యవస్థగా బ్రెజిల్ అవతరించవచ్చన్నారు. అంతేకాకుండా ప్రపంచ జీడీపీలో ఆసియా దేశాలే మూడింట రెండొతుల జీడీపీని కలిగివుంటాయన్నారు. ప్రపంచంలోని ఐదు పెద్ద ఆర్థిక వ్యవస్థలకు బ్రిక్ దేశాల నుంచి ముప్పు ఏర్పడే అవకాశం ఉందని ఆయన అభిప్రాయపడ్డారు.
తమ అంచనాల మేరకు 2030 నాటికి భారత్ జీడీపీ 30 ట్రిలియన్ డాలర్లకు చేరుకోవచ్చని తెలిపారు. విద్యా ఆరోగ్యం, మౌలికసదుపాయాల రంగాల్లో చోటు చేసుకున్న పెనుమార్పులే భారత్ ఆర్థిక వ్యవస్థకు టానిక్‌లా పని చేస్తాయని పేర్కొన్నారు. అంతేకాకుండా, 2030 నాటికి అమెరికాను చైనా అధికమించి సూపర్ పవర్ ఎకానమీ దేశంగా అవతరించవచ్చన్నారు.
ఆ దేశ జీడీపీ 73.5 ట్రిలియన్ డాలర్లకు చేరుకోవచ్చని, ఇది ప్రపంచంలోనే అతిపెద్ద డీజీపీ అన్నారు. 2010లో చైనా జీడీపీ 5.9 ట్రిలియన్ డాలర్లకు చేరుకున్నట్టు తెలిపారు. అలాగే, బ్రెజిల్ జీడీపీ వచ్చే 2030 నాటికి 12.2 ట్రిలియన్ డాలర్లకు చేరుకోవచ్చన్నారు.
సంబంధిత వార్తలు